Daugavos stadionas (Ryga)

„Daugavos“ stadionas (latv. Daugavas stadions, pagal rėmėjus BTA Daugava stadions) – stadionas Rygos miesto rytinėje dalyje, šalia geležinkelio. Stadioną valdo Latvijos valstybė, nuo 1992 m. jis yra nacionalinės svarbos, jame vyksta futbolo ir lengvosios atletikos varžybos. Stadionui priskirta 4 žvaigždučių UEFA kategorija. Istorija Pastatytas 1927 m. ir priklausė Latvijos socialdemokratų partijos sporto organizacijai. 1949 m. buvo rekonstruotas. 1991–2000 m. ir 2018–2022 m. čia rungtynes žaisdavo Latvija. 2025 m. stadioną ėmė remti BTA draudimo įmonė. 2008 m. spalio 19 d., švenčiant Latvijos nepriklausomybės 90-metį, stadione buvo pasiektas naujas Gineso rekordas – daugiausiai žmonių, 24 valandų estafetėje nubėgo 100 metrų. Dalyvavo 3807 dalyviai. Šaltiniai